Heartstopper

Heartstopper eru breskir unglingaþættir sem hófu göngu sína vorið 2022 á Netflix. Þættirnir eru byggðir á samnefndum vefteiknimyndasögum eftir Alice Oseman en hún skrifar einnig handritið.

Sagan fjallar aðallega um unglingsstrákinn Charlie Spring (Joe Locke) sem er samkynhneigður og verður ástfanginn af bekkjarfélaga sínum Nick Nelson (Kit Connor). Aðrar persónur koma við sögu eins og Tao (William Gao), Elle (Yasmin Finney), Tara (Corinna Brown) og Darcy (Kizzy Edgell). 

See-Saw Films keypti sjónvarpsréttinn að Heartstopper árið 2019 og Netflix keypti dreifingarréttinn árið 2021. Tökur fóru fram í apríl til júní það ár. Eitt helsta einkenni þáttana er notkun á ýmsum einföldum formum, s.s. hjörtu og laufblöð, í teiknimyndastíl. Það gefur þáttunum ákveðið stílbragð en þessi teiknimyndaform eru notuð til að magna upp tilfinningar persónanna og eru bein tenging við teiknimyndasögurnar. 

Fyrstu þáttaröð Heartstopper var streymt á Netflix þann 22. apríl 2022. Þættirnir fengu strax gríðarlega góð viðbrögð frá gagnrýnendum og hlutu sérstakt lof fyrir góða framsetningu á hinsegin karakterum. Aðeins tveimur dögum eftir að þættirnir fóru í sýningu voru þeir komnir á topp tíu lista Netflix yfir vinsælustu bresku þáttaraðirnar. Heartstopper er einnig með 100% í einkunn frá gagnrýnendum á Rotten Tomatoes síðunni.  

Fyrsta þáttaröðin hlaut fimm Emmy verðlaun í desember 2022, þ.e. sem besta unglingaþáttaröðin, besta handrit og besta leikaraval. Auk þess hlaut Kit Connor verðlaun fyrir besta leik í aðalhlutverki og Olivia Colman verðlaun fyrir besta gestahlutverk.  

Þann 20. maí 2022 var tilkynnt að 2. og 3. sería væru á leiðinni.

Persónur

Aðalpersónur 

 Kit Connor: leikur Nick Nelson, vinsæli strákurinn í Truham Grammar skólanum sem spilar með ruðningsliði skólans.
 Joe Locke: leikur Charlie Spring, hann er ári yngri en Nick og spilar á trommur í skólahljómsveitinni. Charlie var nýlega þvingaður til þess að koma út úr skápnum sem samkynhneigður.  
 William Gao: leikur Tao Xu, besti vinur Charlie sem hefur gríðarlegan áhuga á kvikmyndum.
 Yasmin Finney: leikur Elle Argent, vinkona  Charlie, Tao og Isaac. Hún er transstelpa og hefur nýlega fengið að ganga í stúlknaskólann Higgs. 
 Corinna Brown: leikur Tara Jones, Higgs nemandi sem vingast við Elle.
 Kizzy Edgell: leikur Darcy Olsson, kærasta Tara og vinkona Elle.
 Tobie Donovan: leikur Isaac Henderson, hlédrægur vinur Charlie, Tao og Elle. Hann er mikill lestarhestur og sést nánast alltaf með bók í hönd.
 Jenny Walser: leikur Tori Spring, eldri systir Charlie.
 Sebastian Croft: leikur Ben Hope, hann á í leynilegu ástarsambandi við Charlie en er sjálfur mjög djúpt inní skápnum.
 Cormac Hyde-Corrin: leikur Harry Greene, strákur í ruðningsliðinu sem er með mikla hinsegin fordóma.
 Rhea Norwood: leikur Imogen Heaney,  vinkona Nick sem er hrifinn af honum.
 Fisayo Akinade: leikur hr. Ajayi, listakennari sem gefur Charlie oft ýmis ráð.
 Chetna Pandya: sem frk. Singh, ruðningsþjálfarinn.
 Stephen Fry: ljáir rödd sína sem skólastjórinn Barnes, sem er skólastjóri í Truham Grammar School drengja skólanum.
 Olivia Colman: leikur Sarah Nelson, móðir Nick

Söguþráður

1. þáttur "Meet" 
Charlie Spring mætir í skólann fyrsta daginn eftir jólafrí. Í fyrsta tíma er Charlie er úthlutað sæti við hliðina á Nick Nelson sem er strákur í ruðningsliði skólans. Þeir byrja að tala saman í tímum og eru fljótlega orðnir vinir. Charlie verður brátt skotinn í Nick en er óviss um kynhneigð Nicks. Charlie er mjög sprettharður hlaupari og eftir að Nick sér hann hlaupa í íþróttatíma spyr hann Charlie hvort hann vilji ganga til liðs við ruðningsliðið, sem Charlie gerir. 

Fyrir jól hafði Charlie byrjað í leynilegu ástarsamband með Ben Hope en sambandið byggir einungis á því að hittast í leyni innan veggja skólans til að kyssast. Þegar Charlie sér Ben kyssa stelpu fyrir utan skólann sendir hann honum skilaboð þar sem hann segist vilja hætta  sambandinu þeirra. Ben biður Charlie að hitta sig og ræða málin sem Charlie gerir með trega. Ben reynir að kyssa Charlie með valdi en þá kemur Nick til bjargar og segir Ben að hypja sig. 

Á meðan þetta er að gerast fylgjumst við líka með vinkonu Charlie, Elle, sem er ný byrjuð í stúlkna skólanum Higgs eftir að hafa komið út sem transstelpa.

2. þáttur "Crush" 
Charlie segir Nick frá öllu um samband sitt við Ben. Nick býður Charlie í heimssókn til sín þar sem þeir spila tölvuleiki og fara út að leika sér í snjónum með hundinum hans Nick henni Nellie. Tao besti vinur Charlie reynir að fá Charlie til að átta sig á að Nick sé að öllum líkindum gagnkynhneiður og biður hann um að reyna að gleyma tilfinningum sínum gagnvart Nick. Tao segir honum einnig að Nick sé skotinn í stelpu sem heitir Tara Jones. Elle kemst síðar að því að Tara Jones er lesbía og er í sambandi með annarri stelpu, Darcy Olsson. Nick fer í heimsókn til Charlie. Þar sem þeir sitja í sófanum og horfa á mynd sofnar Charlie. Á meðan sjáum við Nick reyna að halda í höndina á Charlie og í lok þáttar byrjar Nick að efast um kynhneið sína.

3. þáttur "Kiss" 
Nick er boðið í afmæli skólafélaga síns Harry Green. Hann býður Charlie að koma með sér í afmælið sem veldur því að Tao verður afbrýðissamur út í þessa nýju vináttu þeirra Nick og Charlie. Í afmælinu reyna Harry og hópur af strákum að koma Nick og Tara saman. Nick segir Tara að hann sé ekki skotinn í henni og Tara segir Nick þá að það sé allt í góðu því að hún sé lesbía. Harry segir fordómafull ummæli um Charlie sem veldur því að Nick verður reiður við hann. Nick reynir að finna Charlie en hittir þá vinkonu sína Imogen sem segir honum að hún sé skotin í honum. Á sama tíma reynir Ben að biðja Charlie afsökunar en Charlie vill ekki heyra neina afsöknunarbeiðni. Nick finnur loksins Charlie og fara þeir saman afsíðis þar sem þeir kyssast í fyrsta sinn. Nick flýr burt í snatri þegar hann heyrir í Harry og félögum og Charlie situr eftir í ástarsorg. Morguninn eftir hringir dyrabjallan. Í dyrunum stendur Nick á peysunni einni í grenjandi rigningu.

4. þáttur "Secret" 
Charlie, hræddur um að hafa lesið vitlaust í aðstæður, biður Nick afsökunar á því að hafa kysst hann í afmælinu. Nick reynir að ná athyggli hans og kyssir hann. Nick útskýrir að hann hafi panikað og að hann sé byrjaður að efast um kynhneigð sína. Hann biður Charlie um að halda sambandi þeirra leyndu þar sem hann sé enn að reyna að átta sig á kynhneigð sinni. Í skólanum eyða þeir meiri tíma saman og borða saman í hádeginu. Síðar fer fram fyrsti ruðningsleikur Charlie þar sem hann lendir í því að fá blóðnasir. Eftir leikinn fer Nick til Charlie þar sem búið er að hlúa að sárum hans. Þar sem þeir eiga saman stund í einrúmi gengur Isaac fram á þá. Nick gengur út úr búningsklefanum þar sem krakka hópurinn hefur sameinast. Imogen spyr Nick hvort hann vilji fara á stefnumót með henni og vegna hópþrýstings svarar Nick játandi. Það sem hann veit hins vegar ekki er að Tao og Elle heyra allt saman.

5. þáttur "Friend" 
Nick reynir að hætta við stefnumótið með Imogen þegar hún segir honum að hundurinn hennar hafi verið að deyja. Nick vorkennir henni svo mikið að hann vill ekki syrgja hana meira með því að hætta við stefnumótið. Charlie býður Nick í afmælið sitt sem er sama daginn og stefnumótið á að vera. Nick ákveður að fara frekar í afmælið. Tao segir Charlie frá stefnumótinu með Imogen en Nick heyrir samtal þeirra og útskýrir allt fyrir Charlie. Nick segir honum enn fremur að hann sé skotinn í honum. Daginn eftir hittir Nick Imogen og biður hana afsökunar á því að hafa hætt við stefnumótið. Hann segir henni að hann sé því miður ekki hrifinn af henni.

6. þáttur "Girls" 
Nick er farinn að halda að hann sé tvíkynhneigður. Nick segir Tara og Darcy frá sambandi sínu við Charlie og þær stinga upp á því að þau fari saman á tvöfallt stefnumót. Þegar Elle lætur útúr sér að hún sé skotin í Tao plana hinir krakkarnir þrefallt stefnumót án þess þó að Elle eða Tao viti af því. Á stefnumótinu fara au sex saman að fá sér mjólkurhristing. Elle fattar að hinir krakkarnir eru að reyna að fá sig og Tao til að byrja saman og verður ósátt með að þau séu að plotta svona á bak við sig. Nick og Charlie segja henni frá sambandi sínu sem hún óskar þeim til hamingju með en bendir á að núna sé það aðeins Tao, sem er besti vinur Charlie, sem veit ekki af sambandinu þeirra Nick. Þennan sama dag eru tónleikar með skólahljómsveitinni þar sem Charlie, Tara og Darcy eru að spila. Tara hefur verið að reyna að aðlagast því að vera opinber lesbía innan skólans og þegar hún heyrir stelpur vera pískra um hana og segja ljót orð rétt fyrir tónleikana hleypur hún í burtu. Darcy fylgir henni eftir og reynir að hughreysta hana.

7. þáttur "Bully" 
Nick býður Charlie með sér í bíó ásamt vinum sínum. Þegar í bíóið er komið sjá þeir að bæði Harry og Ben eru líka mættir. Þeir reyna að láta það ekki á sig fá. Eftir myndina lætur Harry ljót orð falla um kynhneið Charlie og Nick verður svo reiður að hann ræðst á hann. Charlie er að bíða á bílastæðinu til þess að verða sóttur og mætir þá Ben. Ben segist hafa séð þá leiðast í bíóinu. Vegna afbrýðissemi segir Ben Charlie að Nick muni aldrei bera tilfinningar til hans og að honum þyki ekkert vænt um hann. Tao lendir líka í rifrildi við Harry og seinna í slag. Hann rífst svo við Charlie þegar hann kemst að því að Charlie hafði ekki sagt honum frá sambandi sínu við Nick.

8. þáttur "Boyfriend" 
Harry er rekinn tímabundið úr skólanum. Það er enn stirt milli Charlie og Tao. Charlie líður illa yfir öllu saman. Myrkar hugsanir koma upp í hugann að þetta sé allt honum að kenna og að hann sé ekki nógu góður fyrir Nick. Hann ákveður að hætta í ruðningsliðinu og hunsar öll samskipti við Nick. Systir hans reynir að hughreysta hann. Tao og Nick ræða saman. Á íþróttadaginni sættast Tao og Charlie. Charlie ræðir einnig við Ben og ásakar hann um að hafa beitt hann andlegu ofbeldi á meðan þeir voru saman. Nick segir Charlie að hann vilji ekki vera hunsaður og að hann vilji ekki að þeir hætti saman. Charlie trúir honum og þeir kyssast. Nick og Charlie fara saman á fyrsta stefnumótið að sjávarsíðunni. Nick segir Charlie að hann sé tvíkynhneigður og að hann sé tilbúinn að koma útúr skápnum. Síðar sama dag segir Nick loks mömmu sinni að hann sé tvíkynhneigður og að Charlie sé kærastinn hans. Mamma hans faðmar hann og samþykkir hann. 

Breskir sjónvarpsþættir